CELEX: 32018D1086
Language: lt
Date: 2018-07-30 00:00:00
Title: 2018 m. liepos 30 d. Tarybos įgyvendinimo sprendimas (BUSP) 2018/1086, kuriuo įgyvendinamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje

31.7.2018   
               
               
                  LT
               
               
                  Europos Sąjungos oficialusis leidinys
               
               
                  L 194/150
               
            
         TARYBOS ĮGYVENDINIMO SPRENDIMAS (BUSP) 2018/1086
         2018 m. liepos 30 d.
         kuriuo įgyvendinamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 31 straipsnio 2 dalį,
         atsižvelgdama į 2015 m. liepos 31 d. Tarybos sprendimą (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (1), ypač į jo 12 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2015 m. liepos 31 d. Taryba priėmė Sprendimą (BUSP) 2015/1333;
                  
               
                     (2)
                  
                  
                     pagal Sprendimo (BUSP) 2015/1333 17 straipsnio 2 dalį Taryba peržiūrėjo to sprendimo II ir IV prieduose pateiktą asmenų ir subjektų, kuriems taikomos ribojamosios priemonės, sąrašą;
                  
               
                     (3)
                  
                  
                     Taryba padarė išvadą, kad vienas asmuo nebeturėtų būti įtrauktas į Sprendimo (BUSP) 2015/1333 II ir IV prieduose pateiktą asmenų ir subjektų sąrašą;
                  
               
                     (4)
                  
                  
                     Sprendimas (BUSP) 2015/1333 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2015/1333 II ir IV priedai iš dalies keičiami taip, kaip išdėstyta šio sprendimo priede.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2018 m. liepos 30 d.
            
               
                  Tarybos vardu
               
               
                  Pirmininkas
               
               G. BLÜMEL
            
         
         
            (1)  OL L 206, 2015 8 1, p. 34.
      
      
         
            PRIEDAS
            
               1.   
               
                  Sprendimo (BUSP) 2015/1333 II priedo „8 straipsnio 2 dalyje nurodytų asmenų ir subjektų sąrašas“ A dalis „Asmenys“ įrašas Nr. 3 (dėl ASHKAL, Omar) išbraukiamas, o likę įrašai atitinkamai pernumeruojami.
               
            
            
               2.   
               
                  Sprendimo (BUSP) 2015/1333 IV priedo „9 straipsnio 2 dalyje nurodytų asmenų ir subjektų sąrašas“ A dalis „Asmenys“ įrašas Nr. 3 (dėl ASHKAL, Omar) išbraukiamas, o likę įrašai atitinkamai pernumeruojami.